text: [{"text_idx": "#000007", "text": "Edi, Kitobo Mukatampe, wa\u0304di na bana babidi bana-balume ba\u0304di bengila bu babitobo ku kipema. Majina abo i ba Hofini ne Finease. Keba\u0304dipo bako\u0304kele bijila bya Yehova, kadi ba\u0304di basusula bantu bibibibi. Bene Isalela poba\u0304di ba\u0304ya kwela bitapwa kudi Yehova, ba Hofini ne Finease ba\u0304di betongela\u2019mo mwita muyampe. Edi wa\u0304ivwene bino bya\u0304di bilonga bandi bana, ino aye wibatala bitupu. Le Yehova wa\u0304di wa kuleka bino bintu byendelele kulongeka?"}, {"text_idx": "#000008", "text": "Nansha Samwele bya\u0304di mwanuke kudi ba Hofini ne Finease, inoko ke\u0304bewilepo. Yehova wa\u0304senswe Samwele. Difuku dimo bufuku Samwele wa\u0304di ule\u0304le, wa\u0304ivwana muntu umwita. Wa\u0304languka, wa\u0304enda lubilo kudi Edi, wa\u0304itaba\u2019mba: \u2018Kalombo!\u2019 Ino Edi wa\u0304mulondolola\u2019mba: \u2018Nkikwityilepo. Joka ukala\u0304le.\u2019 Samwele wa\u0304kajokela pa butanda. Kupwa ba\u0304mwita monka. Samwele pa kwivwana bamwita musunsa wa busatu, Edi wa\u0304jingulula\u2019mba i Yehova wita Samwele. Edi wa\u0304lombola Samwele amba shi abakwite dikwabo, nena\u2019mba: \u2018Nena, a Yehova. Mwingidi obe wivwene.\u2019"}, {"text_idx": "#000009", "text": "Samwele wa\u0304kajokela monka pa butanda. Kupwa wa\u0304ivwana bamwita\u2019mba: \u2018Samwele! Samwele!\u2019 Aye amba: \u2018Nena, mwanda mwingidi obe wivwene.\u2019 Yehova wa\u0304musapwila\u2019mba: \u2018Sapwila Edi amba nsa kumupa mfuto, aye ne kisaka kyandi. I muyuke bintu bibi bilonga bandi bana ku kipema kyami, ino aye wibatala bitupu.\u2019 Lubanga, Samwele wa\u0304shitula milango ya ku kipema monka mwashitwilanga nyeke. Samwele wa\u0304di na moyo pa kusapwila kitobo mukatampe bya\u0304nenene Yehova. Ino Edi wa\u0304mwita kamwipangula\u2019mba: \u2018A mwanami, le Yehova wakusapwilanga bika? Nombole bintu byonso byaakusapwilanga.\u2019 Ebiya Samwele wa\u0304lombola Edi bintu byonso."}, {"text_idx": "#000010", "text": "Samwele paa\u0304di wenda utama, Yehova wa\u0304di nandi nyeke. Mu ntanda yonso tamba ku ngalwilo kutu\u0304la ne ku mfulo, bene Isalela bonso ba\u0304yukile amba Yehova watonge Samwele ekale mupolofeto kadi mutyibi."}, {"text_idx": "#000011", "text": "\u201cNanshi, vuluka Umpangi obe Mukatakata mu mafuku a busongwalume bobe.\u201d\u200b\u2014Musapudi 12:1"}, {"text_idx": "#000014", "text": "Le ukeula Samwele namani ne kulonga nyeke byoloke nansha shi umona bakwabo balonga bibi?"}, {"text_idx": "#000015", "text": "Samwele \u201cwatamina ku mpala ya Yehova\u201d"}, {"text_idx": "#000016", "text": "I kika kya\u0304di kyeni mu bwanuke bwa Samwele? I kika kya\u0304mukweshe atamije lwitabijo lwandi paa\u0304di ku tabenakulo?"}, {"text_idx": "#000022", "text": "Mwendeji Mupya ne Bana-Bakaji Babidi Bankanka"}]